નરોડા નજીક આવેલા કણભા ગામમાં 70 વર્ષિય ભલાજી ઠાકોર તેમની પત્ની અને અસ્થિર મગજના પુત્ર સાથે રહે છે. નરોડા વિસ્તારમાં રહેતા દિનેશ દેસાઇ નામના શખ્સે ભલાજીને બેંકમાંથી લોન અપાવવાને બહાને વિશ્વાસમાં લઇને કોરા સ્ટેમ્પ પેપર પર ભલાજી ઠાકોરનું અંગૂઠાનું નિશાન લઇ લીધું હતું. જેના આધારે દિનેશ દેસાઇએ સ્ટેમ્પ પેપર પર પાવર ઓફ એટર્ની બનાવીને જમીનનો દસ્તાવેજ પોતાને નામે કરવા માટેની કાર્યવાહી શરૂ કરી હતી. બે મહિના પહેલાં દસ્તાવેજ રજિસ્ટારની નોટિસ આવતાં ભલાજી ચોંકી ઊઠ્યા હતા.